Νανοπληροφορική και οι εφαρμογές της στη νανοϊατρική:
Creators: name: Σμυλανάκης, Ιωάννης Χρήστου
Publisher: name: Aristotle University of Thessaloniki
Year: 2012
Subjects: Νανοπληροφορική
Η νανοϊατρική
Νανο
Nanoinformatics
Nanomedicine
Nano

description: Η παρούσα πτυχιακή εργασία ασχολείται με τους νέους και συνεχώς αναπτυσσόμενους τομείς των νανοεπιστημών, δηλαδή τη Νανοτεχνολογία, τη Νανοπληροφορική και τη Νανοϊατρική, καθώς και με τις αλληλεπιδράσεις τους. Επίσης, αναφέρονται οι εφαρμογές αιχμής των τελευταίων ετών. Η νανοτεχνολογία αποτελεί έναν αναδυόμενο τομέα και ουσιαστικά το ευρύτερο πλαίσιο μέσα στο οποίο εμπεριέχονται οι μετέπειτα αναπτυσσόμενες επιστήμες της νανοπληροφορικής και της νανοϊατρικής. Οι κλάδοι αυτοί αποτελούν αντικείμενο ενδιαφέροντος και έρευνας από μεγάλα και καταξιωμένα ερευνητικά κέντρα, πανεπιστήμια και οργανισμούς. Τα τελευταία χρόνια, πολλές πρωτοβουλίες λαμβάνουν χώρα, σε σχέση με τις εφαρμογές της νανοπληροφορικής στη νανοϊατρική, τόσο σε ευρωπαϊκό, όσο και σε διεθνές επίπεδο (Αμερική και Ασία). Γίνεται ανάπτυξη των εφαρμογών αυτών και ανάλυση των δραστηριοτήτων των παραπάνω πρωτοβουλιών. Στη συνέχεια, γίνεται αναφορά της βάσης δεδομένων βιοϊατρικής βιβλιογραφίας PubMed, της Γονιδιακής Οντολογίας (GO), και της μηχανής αναζήτησης GoPubMed, οι οποίες βοηθούν στην επίλυση του δύσκολου προβλήματος της αναζήτησης βιοϊατρικής βιβλιογραφίας, καθώς η PubMed περιέχει περισσότερες από 15 000 000 περιλήψεις. Τέλος, περιγράφεται το MeSHy, το οποίο αποτελεί ένα διαδικτυακό εργαλείο για την κατάταξη των ζευγών MeSH (Medical Subject Headings) όρων και των αντίστοιχων κειμένων της βάσης δεδομένων PubMed. Στο πρακτικό μέρος της πτυχιακής εργασίας γίνεται παράθεση των αποτελεσμάτων της αναζήτησης μέσω των παραπάνω εργαλείων, σε διαγράμματα και πίνακες, καθώς και λεπτομερής ανάλυση αυτών. Από όλο αυτό το υλικό, γίνεται σαφές ότι οι τομείς της νανοπληροφορικής και της νανοϊατρικής βρίσκονται σε πολύ πρώιμο στάδιο, αλλά ταυτόχρονα αποτελούν αντικείμενο μεγάλου αναδυόμενου ενδιαφέροντος. Αυτό γίνεται ευκόλως αντιληπτό από το γεγονός ότι ολοένα και περισσότερα επιστημονικά περιοδικά και ειδήσεις αφορούν σε αυτούς τους κλάδους και στις εφαρμογές τους. Είναι προφανές πως βρισκόμαστε ακόμη στην αρχή και ότι υπάρχει ακόμη άπλετος χώρος για μελέτη, έρευνες, και ανάπτυξη σε επίπεδο “νάνο”.
description: This dissertation deals with the new and growing areas of Nanosciences, i.e. Nanotechnology, Nanoinformatics and Nanomedicine, and their interactions. It also refers to the recently updated edge applications. Nanotechnology is an emerging field and substantially, the wider context within which are involved the subsequent developing sciences of Nanoinformatics and Nanomedicine. These fields are subject of interest and research by large and established research centers, universities and associations. In recent years, many initiatives are taking place in relation to Nanoinformatics’ and Nanomedicine’s applications, both in Europe and internationally (America and Asia). An analysis of these applications and the activities of these initiatives, is taking place. Consequently, the PubMed biomedical literature database, the Gene Ontology (GO), and the search engine GoPubMed, are referred. These tools help to solve the difficult problem of biomedical literature search, as PubMed encompasses over 15 million abstracts. Finally, the MeSHy, which is an online tool for the ranking of pairs of MeSH (Medical Subject Headings) terms and the corresponding texts in the PubMed database, is described. In the practical part of this dissertation, a presentation of search results by the above tools, made in diagrams and tables, as well as detailed analysis of the last ones, are taking place. Through all this material, it becomes clear that the disciplines of nanomedicine and nanoinformatics, are at a very early stage, but at the same time they constitute an emerging subject of interest. This is easily understood by the fact that an increasing number of scientific journals and news are related to these disciplines and their applications. Obviously, we are still at the beginning and there is still plenty of space for study, research and development in "nano" level.